**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐՈՒ ՀԱՄԱՅՆՔԻ ԱՎԱԳԱՆՈՒ ՈՐՈՇՈՒՄ**

«» **ՕԳՈՍՏՈՍԻ 2025 թվականի N- Ա**

«**ՀԱՄԱԶԳԱՅԻՆ ՀԱՅ ԿՐԹԱԿԱՆ ԵՎ ՄՇԱԿՈՒԹԱՅԻՆ ՀԻՄՆԱԴՐԱՄԻՆ**

**ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**»

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Համազգային հայ կրթական և մշակութային հիմնադրամ (այսուհետ՝ Հիմնադրամ) Գյումրու գրասենյակի նախաձեռնությամբ Գյումրիում կայանալու է «ԵՐԳՈՂ ԱՐՑԱԽ» երգչախումբի համերգը:

Համազգային հայ կրթական և մշակութային հիմնադրամի Գյումրու գրասենյակի տնօրեն՝ Արա Նախշքարյանը դիմել է Գյումրի համայնքի ղեկավարին՝ երգչախմբի տեղափոխման և տրանսպորտային ծախսերը հոգալու համար դրամական աջակցություն տրամադրելու խնդրանքով:

Նկատի ունենալով վերոգրյալը, ղեկավարվելով «Տեղական ինքնակառավարման մասին» օրենքի 10-րդ հոդվածի 11-րդ մասով, **Հայաստանի Հանրապետության Շիրակի մարզի** **Գյումրի համայնքի** ավագանու 2017թվականի նոյեմբերի 06-ի N 119-Ն որոշման 1-ին կետով հաստատված կարգի 4-րդ կետի 5-րդ ենթակետի «գ» պարբերության և 10-րդ կետի դրույթներով հիմք ընդունելով Հիմնադրամի Գյումրու գրասենյակի պատասխանատու-տնօրեն Արա Նախշքարյանի գրությունը (Գյումրու համայնքաապետարանում մուտքագրված` 2025 թվականի օգոստոսի 06 -ին N 11137 թվագրմամբ)՝

**Հայաստանի Հանրապետության Շիրակի մարզի** **Գյումրի** **համայնքի ավագանին որոշում է.**

1. Հիմնադրամին հատկացնել 100 000 (մեկ հարյուր հազար) Հայաստանի Հանրապետության դրամ` սեպտեմբերի 7-ին Գյումրիում կայանալիք «ԵՐԳՈՂ ԱՐՑԱԽ» երգչախմբի տեղափոխման, տրանսպորտի ծախսերը հոգալու նպատակով:

2. Հանձնարարել Հայաստանի Հանրապետության Շիրակի մարզի Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ սույն որոշման 1-ին կետում նշված գումարի հատկացումը կատարել Հայաստանի Հանրապետության Շիրակի մարզի Գյումրի համայնքի 2025 թվականի բյուջեի 8/4/2 գործառական դասակարգման (4819) «Նվիրատվություններ այլ շահույթ չհետապնդող կազմակերպություններին» տնտեսագիտական դասակարգման հոդվածից` օրենքով սահմանված կարգով:

3.Սույն որոշումն ուժի մեջ է մտնում Հիմնադրամի Գյումրու գրասենյակի պատասխանատու-տնօրեն Արա Նախշքարյանին պատշաճ իրազեկելու օրվան հաջորդող օրվանից:

**Գ.ՄԱՆՈՒԿՅԱՆ**

**Կ.ՄԱԼԽԱՍՅԱՆ**

**Հ.ՎԱՐԴԱՆՅԱՆ**

**Դ.ՄԱՆՎԵԼՅԱՆ**

Կատարող՝

Ք.Բադալյան

**ՀԻՄՆԱՎՈՐՈՒՄ**

«**ՀԱՄԱԶԳԱՅԻՆ ՀԱՅ ԿՐԹԱԿԱՆ ԵՎ ՄՇԱԿՈՒԹԱՅԻՆ ՀԻՄՆԱԴՐԱՄԻՆ**

**ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**»

**ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը պայամանավորված է ՀԱՄԱԶԳԱՅԻՆ հայ կրթական և մշակութային միության (հիմնադրամ) նախաձեռնած սեպտեմբերի 7-ին Գյումրիում կայանալիք «ԵՐԳՈՂ ԱՐՑԱԽ» համերգին երգչախմբի տեղափոխման, տրանսպորտի ծախսերը հոգալու անհրաժեշտությամբ:

Միջոցառման կազմակերպումը պայմանավորված է Գյումրի քաղաքում մշակութային և կրթական ոլորտի զարգացմանը նպաստելու նպատակով:

**ՏԵՂԵԿԱՆՔ**

«**ՀԱՄԱԶԳԱՅԻՆ ՀԱՅ ԿՐԹԱԿԱՆ ԵՎ ՄՇԱԿՈՒԹԱՅԻՆ ՀԻՄՆԱԴՐԱՄԻՆ**

**ԴՐԱՄԱԿԱՆ ՕԳՆՈՒԹՅՈՒՆ ՀԱՏԿԱՑՆԵԼՈՒ ՄԱՍԻՆ**»

**ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2025 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

«Համազգային հայ կրթական և մշակութային հիմնադրամին դրամական օգնություն հատկացնելու մասին» որոշման ընդունմամբ Հայաստանի Հանրապետության Շիրակի մարզի Գյումրի համայնքի 2025 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: